《秋雨叹和杜少陵韵三首 其三》
清代·钮琇

积阴六旬指可数，城中十室九无堵。去年年丰时亦和，何事今秋独淫雨。

雨狂声撼草堂寒，行厨薪湿晨炊难。闻道长安久赤地，弘羊拜爵河流干。

作者简介：江苏吴江人，初名泌，字书城，号玉樵。康熙十一年拔贡。由教习考任知县，历知河南项城、陕西白水、广东高明。有政绩，卒于官。博雅工诗文，有《白水县志》、《临野堂集》。在高明时博采遗闻轶事，成《觚剩》一书，流传尤广。